Αριστείδης Γλύκας

Ο **Αριστείδης Γλύκας** (Βροντάδος, 1870 - Πειραιάς, 6 Απριλίου 1940) ήταν Έλληνας ναυτικός και καλλιτέχνης της θαλασσογραφίας κατά τα τέλη του 19ου - αρχές του 20ού αιώνα. Υπήρξε καλλιτέχνης ενός μεγάλου αριθμού έργων αφελούς ζωγραφικής (Ναΐφ).

## Βιογραφία
αριστερά|μικρογραφία|250x250εσ|''Ιστιοφόρο «Φανερωμένη»''. (1909)
αριστερά|μικρογραφία|350x350εσ|''Η Κατάληψις της Χίου''. (1912)
αριστερά|μικρογραφία|250x250εσ|''Ατμόπλοιο "Αγγελική"''. (1918)
δεξιά|μικρογραφία|250x250εσ|''Ατμόπλοιο "Βαζιριανδζήκης"''. (1918)
δεξιά|μικρογραφία|''Ατμόπλοιο «Κωνσταντινούπολη»''.  (1919)

Ο Αριστείδης Γλύκας ή *Μαλαγκρίτσης* γεννήθηκε στον Πάτο του Βροντάδου της Χίου το 1870.  Εκείνη την εποχή το νησί βρισκόταν ακόμη υπό οθωμανική κυριαρχία. Ολοκλήρωσε τις τρεις τάξεις του δημοτικού σχολείου και στη συνέχεια, όπως πολλοί συμπατριώτες του, έγινε ναυτικός. Έδειξε κλίση στη ζωγραφική, αλλά δεν σπούδασε πουθενά και παρέμεινε αυτοδίδακτος. Ζωγράφιζε κυρίως εικόνες καραβιών, ιστιοφόρων και ατμόπλοιων. 

Ξεμπάρκαρε το 1907, σε ηλικία 37 ετών, έχοντας αποφασίσει να ασχοληθεί συστηματικά με τη ζωγραφική ιστιοφόρων και ατμόπλοιων. Γρήγορα απέκτησε φήμη στους κύκλους του εμπορικού ναυτικού και στους συμπατριώτες του. Έγινε γρήγορα γνωστός και άρχισε να δέχεται παραγγελίες όχι μόνο από τη Χίο αλλά από πολλά μέρη της Ελλάδας. Μόνιμα στο Πειραιά εγκαταστάθηκε το 1916, στην οδό Μπότσαρη και σύχναζε στα «Χιώτικα», στο καφενείο του Στ. Μηνά, όπου και δεχόταν τις παραγγελίες των έργων του. Κατά καιρούς ζωγράφιζε και τοπία, αλλά ως επί το πλείστον, όπως συνέβαινε με το Ναό της Αγιά Σοφιάς, στην Κωνσταντινούπολη, τα έργα αυτά έγιναν από φωτογραφίες. Ζωγράφισε επίσης αρκετές εικόνες ναυμαχίας, συμπεριλαμβανομένης μιας εικόνας αφιερωμένης στην απελευθέρωση του νησιού του από τους Τούρκους από τον ελληνικό στόλο στις 11 Νοεμβρίου 1912. 

Επέστρεψε στη Χίο μετά την απελευθέρωση του νησιού, όπου έζησε και εργάστηκε στον Βροντάδο μέχρι το 1916. Το 1916 επέστρεψε και εγκαταστάθηκε ξανά στον Πειραιά. Επάξια ονομάστηκε ο πιο άξιος και παραγωγικός «καλλιτέχνης» της Ελλάδας. Τα περισσότερα έργα του είναι υδατογραφίες, ενώ προς το τέλος ζωγράφισε και ελαιοχρώματα. Στη γωνία του πίνακα ο Γλύκας υποδείκνυε το όνομα του εφοπλιστή, του καπετάνιου, τον τύπο του πλοίου, καθώς και ένα επεισόδιο από τη ζωή του πλοίου. Ωστόσο, λίγοι από τους συγχρόνους του κατάλαβαν τον καλλιτέχνη και αναγνώρισαν το ταλέντο του.Μέχρι το 1928 πουλούσε κάθε έργο του προς 25 δραχμές (εκείνη την εποχή μία λίρα Αγγλίας είχε 20 δρχ.) ενώ το 1938 προς 100 δρχ., κάτι παραπάνω από 1 λίρα Αγγλίας. Ο Αριστείδης Γλύκας πέθανε στον Πειραιά στις 6 Απριλίου 1940.Ένας δρόμος της Χίου φέρει το όνομα του Αριστείδη Γλύκα. Τα έργα του ζωγράφου φιλοξενούνται στο Ναυτικό Μουσείο Χίου.

## Σήμερα
Ο καλλιτέχνης οφείλει μεγάλο μέρος της σημερινής του φήμης στον καθηγητή του Πανεπιστημίου Αθηνών, Στέργιο Φασουλάκη. Ο καλλιτέχνης έγινε γνωστός μετά την έκδοση του βιβλίου του Φασουλάκη *«Ο καραβογράφος από τον Βροντάδο»* (Αθήνα, 1968). Ο καθηγητής Φασουλάκης πιστεύει ότι αν και ο Γλύκας ήταν αυτοδίδακτος, δεν ήταν «αφελής» καλλιτέχνης. Διαθέτοντας το χάρισμα της παρατηρητικότητας και το ταλέντο στην έκφραση, ο Γλύκας ζωγράφισε «πορτρέτα πλοίων». Τα έργα του Γλύκα απεικονίζουν μεγάλο αριθμό πλοίων από την ιστιοπλοϊκή εποχή του ελληνικού εμπορικού ναυτικού και προκαλούν μεγάλο ενδιαφέρον στη ναυτική κοινότητα. Τα έργα του καλλιτέχνη φυλάσσονται και εκτίθενται στα ναυτικά μουσεία των νησιών και των πόλεων της Αίγινας, Γαλαξιδίου, Κεφαλονιάς, Μήλου, Οινουσσών, Πειραιά, Σαλαμίνας, Χίου,  στο λαογραφικό μουσείο της Οίας, στη μεγάλη συλλογή λαογραφικών και πολιτιστικών του κέντρου της Οίας Ελλάδας.Αξιοσημείωτο είναι ότι τα έργα του αυτοδίδακτου Γλύκα εκτίθενται σε δημοπρασίες τέχνης δίπλα σε έργα διάσημων Ελλήνων ζωγράφων του 19ου και 20ού αιώνα.

## Παραπομπές


Κατηγορία:Έλληνες ζωγράφοι του 19ου αιώνα
Κατηγορία:Έλληνες ζωγράφοι του 20ού αιώνα